2020. gada 16. jūnijā Noteikumi Nr. 399

Rīgā (prot. Nr. 41 40. §)

**Grozījumi Ministru kabineta 2016. gada 5. jūlija noteikumos Nr. 447**

**"Par valsts budžeta mērķdotāciju pedagogu darba samaksai**

**pašvaldību vispārējās izglītības iestādēs un valsts augstskolu vispārējās vidējās izglītības iestādēs"**

Izdoti saskaņā ar

[Vispārējās izglītības likuma](http://likumi.lv/ta/id/50759-izglitibas-likums)

[4. panta](http://likumi.lv/ta/id/50759-izglitibas-likums#p14) 3.1 un 3.2 punktu un

30. panta septīto daļu

1. Izdarīt Ministru kabineta 2016. gada 5. jūlija noteikumos Nr. 447 "Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" (Latvijas Vēstnesis, 2016, 140. nr.; 2017, 153. nr.; 2018, 163. nr.; 2019, 139. nr.) šādus grozījumus:

1.1. papildināt norādi, uz kāda likuma pamata noteikumi izdoti, aiz skaitļa un vārda "3.2 punktu" ar skaitli un vārdiem "un 30. panta septīto daļu";

1.2. izteikt 1. punktu šādā redakcijā:

"1. Noteikumi nosaka:

1.1. kārtību, kādā aprēķina un sadala valsts budžeta mērķdotāciju (turpmāk – mērķdotācija) pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu, kā arī valsts augstskolu vispārējās vidējās izglītības iestāžu pedagogu (turpmāk – pedagogi) darba samaksai;

1.2. nosacījumus un kārtību, kādā papildu valsts budžeta finansējumu piešķir tādu pamatizglītības programmu īstenošanā iesaistīto pedagogu darba samaksai, kurās kādā no mācību jomām vai daļā no jomas nosaka augstākus izglītības satura apguves plānotos rezultātus par valsts vispārējās izglītības standartā noteiktajiem vispārējās izglītības obligātā satura apguves plānotajiem rezultātiem (turpmāk – pamatizglītības programma ar augstākiem plānotajiem rezultātiem).";

1.3. izteikt 7.2. apakšpunktu šādā redakcijā:

"7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro:

7.2.1. koeficientu 2 – speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;

7.2.2. koeficientu 3 – speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās ar jauktiem attīstības traucējumiem;

7.2.3. koeficientu 5 – speciālās izglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem;";

1.4. papildināt noteikumus ar 7.4.1 apakšpunktu šādā redakcijā:

"7.4.1 skolēnu skaitam, kuri vispārējās izglītības programmas apgūst ieslodzījuma vietās, piemēro koeficientu 1,3;";

1.5 izteikt 7.5. apakšpunktu šādā redakcijā:

"7.5. valsts ģimnāziju vispārējās vidējās izglītības īstenotajās programmās skolēnu skaitam 10.–12. klasē piemēro koeficientu 1,22;";

1.6. papildināt noteikumus ar 7.1 un 7.2 punktu šādā redakcijā:

"7.1 Ministrija piešķir papildu finansējumu to pedagogu darba samaksai, kuri iesaistīti pamatizglītības programmu ar augstākiem plānotajiem rezultātiem īstenošanā, ja izglītības iestāde līdz kārtējā gada 31. maijam ir iesniegusi ministrijā informāciju, kas apliecina izglītības iestādes atbilstību normatīvajā aktā par valsts pamatizglītības standartu un pamatizglītības programmu paraugiem noteiktajām prasībām par pamatizglītības programmu ar augstākiem plānotajiem rezultātiem izstrādi un par sasniegtajiem rezultātiem izglītības satura apguvē triju gadu periodā attiecīgajā mācību jomā. Ministrija izvērtē izglītības iestādes atbilstību minētajām prasībām un atzīmē akceptētās izglītības programmas sistēmā papildu finansējuma saņemšanai līdz kārtējā gada 20. augustam.

7.2 Ministrija šo noteikumu 7.1 punktā minēto papildu finansējumu sadala, ņemot vērā izglītojamo skaitu kārtējā gada 1. septembrī tajās pašvaldību vispārējās izglītības iestāžu pamatizglītības programmās ar augstākiem plānotajiem rezultātiem, kas izvērtētas atbilstoši šo noteikumu 7.1 punktam, un valsts budžetā kārtējam gadam pamatizglītības programmām ar augstākiem plānotajiem rezultātiem paredzēto finanšu līdzekļu ietvaros, ievērojot, ka papildu finansējums vienam izglītojamam:

7.21. pamatizglītības programmā ar augstākiem plānotajiem rezultātiem mācību jomas "Kultūras izpratnes un pašizpausmes mākslā" daļā "Mūzika" nepārsniedz 30 % no vidējā mērķdotācijā paredzētā finansējuma pedagogu darba samaksai par vienu izglītojamo attiecīgajā izglītības iestādē;

7.22. pamatizglītības programmā ar augstākiem plānotajiem rezultātiem (izņemot mācību jomas "Kultūras izpratnes un pašizpausmes mākslā" daļā "Mūzika") nepārsniedz 20 % no vidējā mērķdotācijā paredzētā finansējuma pedagogu darba samaksai par vienu izglītojamo attiecīgajā izglītības iestādē.";

1.7. aizstāt 9.1., 9.2. un 9.3. apakšpunktā vārdus "vispārizglītojošās dienas skolās" ar vārdiem "klātienes izglītības ieguves formā īstenotajās vispārējās izglītības programmās";

1.8. aizstāt 18. punkta ievaddaļā skaitļus un vārdus "2020. gada 31. augustam" ar skaitļiem un vārdiem "2023. gada 31. augustam";

1.9. papildināt noteikumus ar 23.4, 23.5 un 23.6 punktu šādā redakcijā:

"23.4 Ja pašvaldība līdz 2020. gada 31 augustam ir pieņēmusi lēmumu par speciālās izglītības iestādes veida maiņu no speciālās izglītības iestādes uz vispārējās izglītības iestādi un izglītības iestāde pēc minētā datuma turpina īstenot speciālās izglītības programmas, tad mērķdotāciju pedagogu darba samaksai no 2020. gada 1. septembra līdz 2023. gada 31. augustam ministrija aprēķina saskaņā ar Ministru kabineta noteikto speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtību.

23.5 Šo noteikumu 7.1 un 7.2 punktu piemēro ar 2023. gada 1. septembri.

23.6 Izglītības iestāde, kas pretendē uz papildu valsts budžeta finansējumu pamatizglītības programmu ar augstākiem plānotajiem rezultātiem īstenošanā iesaistīto pedagogu darba samaksai 2023./2024. mācību gadā, šo noteikumu 7.1 punktā minēto informāciju iesniedz ministrijā līdz 2023. gada 5. septembrim, un ministrija izvērtē izglītības iestādes atbilstību attiecīgajām prasībām, kā arī līdz 2023. gada 10. septembrim atzīmē akceptētās izglītības programmas sistēmā.";

1.10. izteikt 1. pielikumu šādā redakcijā:

"[1. pielikums](https://likumi.lv/wwwraksti/2016/140/PIEL/447/P1_01.09.2019.DOCX)  
Ministru kabineta

2016. gada 5. jūlija  
noteikumiem Nr. 447

**Pārskats par mērķdotācijas izlietojumu**

|  |  |
| --- | --- |
| Datu apkopošanas pamatojums – Ministru kabineta 2016. gada 5. jūlija noteikumi Nr. 447 "Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" | Veidlapa Nr. IZM\_MERK\_PED |
| **Pārskats par mērķdotācijas novadu un republikas pilsētu pašvaldībām izlietojumu** |

|  |  |
| --- | --- |
|  | KODI |
| **Pašvaldības nosaukums** |  |
| Pārskata periods |  |

*euro*, centi

|  |  |  |  |  |  |  |
| --- | --- | --- | --- | --- | --- | --- |
| Kods | Posteņa nosaukums | 62. resora programma | | | | |
| 05.00.00  Mērķdotācija pašvaldībām – pašvaldību izglītības iestāžu pedagogu darba samaksai un VSAOI | tai skaitā  izglītības iestādes veids, izglītības programmas veids | | | 10.00.00  Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un VSAOI |
| pamata un vispārējās vidējās izglītības iestādes | speciālās izglītības iestādes | interešu izglītība |
| A | B | 2 | 3 | 4 | 5 | 6 |
| **ATL\_sak** | Atlikums uz pārskata perioda sākumu |  |  |  |  |  |
| KOR | Iepriekšējo pārskatu periodu korekcija |  |  |  |  |  |
| MERK\_DOT | Saņemts pārskata periodā/ mērķdotācija (saņemts no IZM) |  |  |  |  |  |
| PASV\_UZ\_IZM | Pašvaldības pārskaitītā mērķdotācija uz IZM (atpakaļ pārskaitītais finansējums) |  |  |  |  |  |
| **1000**1 | Atlīdzība pedagogiem kopā (1100 + 1200) |  |  |  |  |  |
| 11001 | Atalgojums, t. sk. (informācijai) piemaksas par: |  |  |  |  |  |
| 3. kv2 | 3. kvalitātes pakāpi |  |  |  |  |  |
| 4. kv2 | 4. kvalitātes pakāpi |  |  |  |  |  |
| 5. kv2 | 5. kvalitātes pakāpi |  |  |  |  |  |
| 1. kv3 | 1. kvalitātes pakāpi |  |  |  |  |  |
| 2. kv3 | 2. kvalitātes pakāpi |  |  |  |  |  |
| 3. kv3 | 3. kvalitātes pakāpi |  |  |  |  |  |
| 11401 | Piemaksas, prēmijas un naudas balvas |  |  |  |  |  |
| 11451 | Piemaksa par darbu īpašos apstākļos, speciālās piemaksas |  |  |  |  |  |
| 11461 | Piemaksa par personisko darba ieguldījumu un darba kvalitāti (izņemot piemaksas par kvalitātes pakāpi) |  |  |  |  |  |
| 11471 | Piemaksa par papildu darbu |  |  |  |  |  |
| 11481 | Prēmijas un naudas balvas |  |  |  |  |  |
| 11491 | Citas normatīvajos aktos noteiktās piemaksas, kas nav iepriekš klasificētas (izņemot piemaksas par kvalitātes pakāpi) |  |  |  |  |  |
| 2001 | Darba devēja valsts sociālās apdrošināšanas obligātās iemaksas un kompensācijas |  |  |  |  |  |
| 12101 | Darba devēja valsts sociālās apdrošināšanas obligātās iemaksas |  |  |  |  |  |
| 12201 | Darba devēja pabalsti, kompensācijas un citi maksājumi |  |  |  |  |  |
| 12211 | Slimības nauda4 |  |  |  |  |  |
| Atlaišanas pabalsti5 |  |  |  |  |  |
| **ATL\_beig** | Atlikums uz pārskata perioda beigām (ATL\_sak + MERK\_DOT – PASV\_UZ\_IZM – 1000) |  |  |  |  |  |
| **ATL\_fakt** | Faktiskais naudas līdzekļu atlikums uz pārskata perioda beigām |  |  |  |  |  |
| Piezīmes.  1 Faktiski izlietots pēc uzkrāšanas principa – finansējuma apmērs, kas aprēķināts pedagogu darba samaksas nodrošināšanai par pārskata periodu, atbilstoši mērķdotācijas veidam. Pārskatā nenorāda uzkrātās saistības par darbinieku ikgadējiem vai neizmantotajiem atvaļinājumiem un attiecīgi par to aprēķinātos darba devēja sociālās apdrošināšanas maksājumus.  2 Piemaksas pedagogiem, kuri ir ieguvuši 3., 4. un 5. kvalitātes pakāpi un kuriem profesionālās darbības kvalitātes pakāpi apliecinošs dokuments izsniegts līdz 2017. gada 9. augustam.  3 Piemaksas pedagogiem, kuri ir ieguvuši 1., 2. un 3. kvalitātes pakāpi un kuriem profesionālās darbības kvalitātes pakāpi apliecinošs dokuments izsniegts pēc 2017. gada 9. augusta.  4 Darbnespējas A lapu apmaksa.  5 Atlaišanas pabalsti, kas izmaksāti saskaņā ar likuma "Par valsts budžetu 2020. gadam" 3. panta ceturto daļu. | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Paskaidrojums par:** | | | | | | | |
| PASK.ATL\_beig     rindā "Atlikums uz pārskata perioda beigām" iekļautajiem darījumiem: | | | | | | | |
| Programma | Darījuma apraksts | Summa |  |  |  |  |  |
|  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| PASK.ATL\_fakt     rindā "Faktiskais naudas līdzekļu atlikums uz pārskata perioda beigām" iekļautajiem darījumiem: | | | | | | | |
| Programma | Darījuma apraksts | Summa |  |  |  |  |  |
|  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| PASK.1221     rindā "Atlaišanas pabalsti" | | | | | | |
| Izglītības iestādes nosaukums | Summa |  |  |  |  |  |
|  |  |  |  |  |  |  |

|  |  |
| --- | --- |
|  |  |
|  | **Apliecinu, ka mērķdotācija izlietota pedagogu darba samaksai un valsts sociālās apdrošināšanas obligātajām iemaksām**  (pašvaldības vadītājs vai viņa pilnvarota persona) |

Šis dokuments ir sagatavots un elektroniski parakstīts ePārskatu sistēmā".

2. Noteikumi stājas spēkā 2020. gada 1. septembrī.

Ministru prezidents A. K. Kariņš

Izglītības un zinātnes ministre I. Šuplinska